মেডিক্যাল পরীক্ষা করা হয়েছে তাহাউর রানার, তার হয়ে কেস লড়বেন এই আইনজীবী

ওয়েবডেস্ক- আমেরিকা (America) থেকে ভারতে (India) প্রত্যর্পণ জঙ্গি তাহাউর রানার। কড়া নিরাপত্তায় ঘেরাটোপে ভারতে আনা হয়েছে মুম্বই হামলার অন্যতম চক্রী তাহাউরকে (Tahawwur Rana) । মুম্বই হামলার পরের বছর ২০০৯ সালে তাকে গ্রেফতার করে আমেরিকা। ২০২৫ সালে আমেরিকা তাকে প্রত্যর্পণ করল ভারতের হাতে।

দিল্লির পাটিয়ালা হাউসে পেশ করা হতে পারে তাকে। তার সেখানে কড়া নজরদারি রয়েছে। এই তাহাউর রানার হয়ে কেস লড়বেন দিল্লি লিগাল সার্ভিসের অ্যাডভোকেট পীযুষ সচদেব। অ্য়াডভোকেট দয়ান কৃষ্ণান তিনি এনআই এর মামলা লড়বেন। তিনিই এই প্রত্যর্পণ সম্পর্কিত বিষয়ে ভারতকে প্রতিনিধিত্ব করেছিলেন।

ভারতে আসার পর পরই দিল্লির পালাম বিমানবন্দরে তার মেডিক্যাল চেক আপ করানো হয় তাহাউর রানার। এটি আইনে একটি নিয়ম।

আরও পড়ুন- ১৭ বছরের প্রচেষ্টায় মুম্বই হামলার মাস্টার মাইন্ড দিল্লিতে

উল্লেখ্য, ২০০৮ সালে ২৬ নভেম্বর রক্তাক্ত হয়েছিল ভারতের মুম্বই (Mumbai Attack)। জঙ্গি হানায় প্রাণ হারায় শতাধিক নিরীহ মানুষ। এই ঘটনায় ষড়যন্ত্রের অভিযোগ ছিল পাকিস্তানি বংশোদ্ভূত তাহাউর রানার বিরুদ্ধে। আজই তাকে ভারতে ফেরানো হয়।

১৯৬১ সালের ১২ জানুয়ারি পাকিস্তানের পঞ্জাবের চিচাওয়ান্তিতে জন্ম তাহাউরের। ক্যাডেট কলেজ হাসান আবদালে পড়াকালে তাহাউর ডেভিড হ্যাডলির তার ঘনিষ্ঠ যোগাযোগ। এই হ্যাডলিই পরে মুম্বইতে ২৬/১১ হত্যাকাণ্ডের অন্যতম চক্রী হয়ে ওঠে তাহাউরের সঙ্গে। পাকিস্তানের সেনার মেডিক্যাল কর্পসে ‘ক্যাপ্টেন জেনারেল ডিউটি প্র্যাকটিশনার’ হিসাবে কাজ করেছেন রানা।

পাকিস্তানের সেনা ছেড়ে আসা তাহাউর ধীরে ধীরে জঙ্গি কার্যকলাপে সংস্পর্শে আসে। এনআইএ চার্জশিটে দাবি করেছে, তাহাউর ও হ্যাডলি দু’জনে মিলেই ২৬/১১ মুম্বই হামলার পরিকল্পনা করে। ১৬৬ জনের এই হত্যাকাণ্ডে ২০০৮ সালে অর্থ সহ বাকি সমস্ত সহযোগিতা করেছিল এই তাহাউর রানা। তাহাউরের স্ত্রী একজন চিকিৎসক, এক ভাই সাংবাদিক ও অপর ভাই মনোরোগ বিশেষজ্ঞ। বাবা ছিলেন লাহোরের শিক্ষক।

দেখুন অন্য খবর-