NIA-এর ১৮ দিন হেফাজত শেষ, আজ তাহাউর রানাকে পেশ পাতিয়ালা আদালতে

ওয়েবডেস্ক: ২৬/১১ মুম্বই হামলার (26/11 Mumbai Attack) মূল চক্রী তাহাউর রানাকে (Tahawwur Rana) আজ পাতিয়ালা আদালতে (Patiala court) পেশ করা হয়। ১৮ দিনের এনআইএ হেফাজতের পর রানাকে সোমবার কড়া নিরাপত্তায় আদালতে তোলা হয়। তাহাউরের ১২ দিনের হেফাজত চেয়ে আদালতে আবেদন জানাবে এনআইএ (NIA)।

আজ সকালে আদালতে হাজির করার জন্য এনআইএ রানাকে প্রথমে এনআইএ সদর দফতরে নিয়ে যায়, সেখান থেকে আদালতে নিয়ে আসে। আদালতে সম্পূর্ণ শুনানি হবে ক্যামেরার সামনে।

আইনজীবী পীযূষ সচদেবা রানার হয় আদালতে সওয়াল করবেন। দিল্লি আইনি পরিষেবা কর্তৃপক্ষ পীযূষ সচদেবাকে রানার আইনজীবী হিসেবে নিয়োগ করা হয়েছে। অপরদিকে এনআইএ-এর হয়ে এই মামলা লড়বেন সিনিয়র আইনজীবী দয়ান কৃষ্ণন এবং বিশেষ পাবলিক প্রসিকিউটর নরেন্দ্র মান।

আরও পড়ুন: ২৬/১১ মুম্বই হামলার মূল ভূমিকা ছিল তারই, জেরায় স্বীকার তাহাউর রানার, বিস্ফোরক তথ্য NIA- এর হাতে

২৬/১১ হামলার মূল চক্রী এই তাহাউর রানা। ঘটনার পরেই তাঁকে গ্রেফতার করে আমেরিকা। এর পর তাকে গত ৪ এপ্রিল প্রত্যর্পণ চুক্তিতে নিয়ে আসা হয় ভারতে। তার পর থেকে এনআইএ-হেফাজতে রানা। এই তাহাউর ডেভিড কোলম্যান হেডলি ওরফে দাউদ গিলানির ঘনিষ্ঠ সহযোগী। মুম্বই পুলিশের ক্রাইম ব্রাঞ্চের একটি দল নয়াদিল্লিতে তাহাউর হোসেন রানাকে আট ঘণ্টারও বেশি সময় ধরে জিজ্ঞাসাবাদ চালাচ্ছেন। সূত্রের খবর, তদন্তে কোনও সহযোগিতা করছে না রানা। দেশের সুরক্ষার স্বার্থে তার বক্তব্য কিছু প্রকাশ্যে আনা হচ্ছে না। চারজনের একটি তদন্তকারি আধিকারিকের একটি দল তাহাউরকে জিজ্ঞাসাবাদ করছে।

উল্লেখ্য, ২৬/১১ হামলায় ১০ জন পাকিস্তানি সন্ত্রাসী  জড়িত ছিল বলে খবর। যারা সমুদ্রপথে মুম্বই পৌঁছানোর পর একটি রেলস্টেশন, দুটি বিলাসবহুল হোটেল এবং একটি ইহুদি কেন্দ্র সহ বেশ কয়েকটি স্থানে সমন্বিত হামলা চালায়। ৬০ ঘণ্টা ধরে চলা এই অভিযানে ১৬৬ জনকে নির্বিচারে গুলি চালিয়ে হত্যা করা হয়েছিল।

৬৪ বছর বয়সি পাক বংশোদ্ভূত তাহাউর রানার বিরুদ্ধে একাধিক ধারায় মামলা রুজু হয়েছে। এর মধ্যে রয়েছে অপরাধমূলক ষড়যন্ত্র, ভারত সরকারের যুদ্ধ ঘোষণা, খুন, জালিয়াতি, বেআইনি কার্যকলাপের অভিযোগ দায়ের হয়েছে। মুম্বই হামলার নেপথ্যে মূল মাথা ছিল এই রানা।

দেখুন অন্য খবর: