জেল কুঠুরিতে তিনটি জিনিস চাইল তাহাউর রানা

ওয়েবডেস্ক: প্রত্যর্পণ চুক্তিতে ধৃত তাহাউর রানাকে (Tahawwur Rana) ভারতের (India) হাতে তুলে দিয়েছে আমেরিকা। ভারতে (India) এনআইএ (NIA) হেফাজতে রয়েছে রানা (jail cell) । কুঠুরিতে কোনও বাড়তি সুবিধা দেওয়া হচ্ছে না, এই ২৬/১১ মুম্বই হামলা (26/11 Mumbai Attack) কাণ্ডের অন্যতম চক্রীকে। সব সিসিটিভির নজরদারিতেও রাখা হয়েছে। সেলের বাইরেও কড়া প্রহরা মোতায়েন করা হয়েছে।

এক এনআইএ আধিকারিক জানিয়েছেন, অন্যান্য বন্দিদের মতোই রাখা হয়েছে তাহাউরকে। কোনও বাড়তি সুবিধা দেওয়া হচ্ছে না। কোনও বিশেষ ব্যবস্থা করা হয়নি। তাহাউর এক কপি কোরান, কলম, কাগজ চেয়েছিলেন।  সেটি তাকে দেওয়া হয়েছে। নিজের সেলে বসেই নামাজ পড়ছেন তাহাউর। যাতে সে নিজের কোনও ক্ষতি না করতে পারে, তার জন্য কড়া নজরদারির ব্যবস্থা রাখা হয়েছে। প্রতি ৪৮ ঘণ্টায় মেডিক্যাল চেকআপের নির্দেশ দেওয়া হয়েছে। এছাড়াও দিল্লি লিগাল সার্ভিস অথরিটির আইনজীবীর সঙ্গে দেখা করার অনুমতি পাবে রানা।

আরও পড়ুন: তাহাউর রানা প্রত্যর্পণে ভারত ও আমেরিকার সহযোগিতার প্রশংসা বিদেশমন্ত্রী জয়শঙ্করের

জানা গেছে, হেফাজতেই রানা পাঁচবার নামাজ পড়েন নিয়ম করে। সেই সঙ্গে কাগজ, কলম নিয়েই সময় কাটাচ্ছেন। তবে ওই কলম দিয়ে যাতে নিজের ক্ষতি না করতে পারেন, তার জন্য বিশেষ নজর রাখা হয়েছে। রানার কুঠুরিতে বহু-স্তরীয় ডিজিটাল নিরাপত্তা ব্যবস্থা লাগানো হয়েছে। ইঞ্চিতে ইঞ্চিতে চলছে সিসিটিভি ক্যামেরা নজরদারি। ১২ জন মনোনীত এনআইএ আধিকারিকেরই প্রবেশের অনুমতি আছে।

রানা যে সেলটিতে রয়েছেন সেটি একটি ১৪ ফুট বাই ১৪ ফুট মাপের কুঠুরি। কুঠুরির মাটিতে একটি বিছানা রয়েছে এবং কুঠুরির ভেতরেই একটি শৌচালয়। সমস্ত মৌলিক চাহিদা – খাবার, পানীয় জল, চিকিৎসার ব্যবস্থা কুঠুরিরে ভিতরে পৌঁছে দেওয়ার ব্যবস্থা রয়েছে।

তাহাউরের জেরার ভিডিয়োগ্রাফি হচ্ছে। দীর্ঘ জেরা হচ্ছে তাকে। তার মাঝেই শৌচকর্ম, নামাজ, খেতে সময় দেওয়া হচ্ছে।

এক আধিকারিক জানিয়েছেন, প্রয়োজনে ১৮ দিনের পরও রানাকে হেফাজতে রাখার জন্যে আবেদন জানাবে এনআইএ। তবে তদন্ত খুবই সংবেদনশীল, সব প্রকাশ্যে আনা সম্ভব নয়।

২০০৮ সালের ২৬ নভেম্বর মুম্বইয়ের জঙ্গি হামলার অন্যতম অভিযুক্ত তাহাউর রানাকে বৃহস্পতিবার আমেরিকা থেকে ভারতে নিয়ে আসা হয়েছে। তাহাউর রানাকে প্রত্যর্পণের পর শুক্রবার বিদেশমন্ত্রী জয়শঙ্কর মার্কিন পররাষ্ট্রমন্ত্রী মার্কো রুবিওর প্রতি কৃতজ্ঞতা জানিয়েছেন।

দেখুন অন্য খবর: