প্রয়াত প্রাক্তন স্বরাষ্টমন্ত্রী শিবরাজ পাটিল

ওয়েবডেস্ক- প্রয়াত প্রাক্তন কেন্দ্রীয় স্বরাষ্টমন্ত্রী শিবরাজ পাটিল (Former Union Home Minister Shivraj Patil) । মৃত্যুকালে তাঁর বয়স হয়েছিল ৯১ বছর। শুক্রবার সকাল সাড়ে ৬ টা নাগাদ মহারাষ্ট্রের (Maharastra) লাটুরে নিজের বাসভবনে শেষ নিঃশ্বাস করেন তিনি। দীর্ঘদিন ধরেই বার্ধক্যজনিত অসুস্থতায় ভুগছিলেন । বাড়িতে চিকিৎসা চলছিল তাঁর। ২৬\১১ মুম্বই হামলার (26/11 Mumbai Incident) সময় তিনি কেন্দ্রীয় স্বরাষ্ট্রমন্ত্রী ছিলেন। সেই সময় এই হামলার দায় নিয়ে স্বরাষ্ট্রমন্ত্রীর পদ থেকে পদত্যাগ করেছিলেন।

রাজনৈতিক জীবনে একাধিক গুরুত্বপূর্ণ পদে ছিলেন এই প্রবীণ কংগ্রেস নেতা (Senior Congress Leader)। একটা সময় লোকসভার স্পিকারের দায়িত্ব তিনি সামলেছেন তিনি। কেন্দ্রীয় মন্ত্রিসভার একাধিক গুরুত্বপূ্র্ণ পদ সামলেছেন তিনি। শিবরাজ পাটিল লাটুর থেকে সাতবার সাংসদ হিসেবে দিল্লিতে গিয়েছিলেন।

আরও পড়ুন- যাত্রীদের জন্য ১০ হাজার টাকার বিপুল ‘ছাড়’ ঘোষণা ইন্ডিগোর!

১৯৩৫ সালের ১২ অক্টোবর লাটুর জেলার চাকুর গ্রামে জন্ম হয় শিবরাজ পাটিলের। কংগ্রেসের সঙ্গে যুক্ত হয়ে রাজনীতিতে যোগ দেন তিনি। ২০০৪ সালে পরাজয়ের পরেও তার প্রভাব কমেনি। তিনি রাজ্যসভার সদস্য হয়ে কেন্দ্রীয় রাজনীতিতে ফিরে আসেন। ২০০৪ থেকে ২০০৮ সাল পর্যন্ত স্বরাষ্ট্রমন্ত্রীর পদে বহাল ছিলেন। মুম্বই হামলার পরে নিজেই সেই পদ ছাড়েন তিনি। ইন্দিরা গান্ধী এবং রাজীব গান্ধীর মন্ত্রিসভায় প্রতিরক্ষা মন্ত্রী হিসেবে গুরুত্বপূর্ণ ভূমিকা পালন করেছিলেন শিবরাজ পাটিল।

১৯৯১ থেকে ১৯৯৬ সাল পর্যন্ত লোকসভার ১০ম স্পিকার ছিলেন। স্বরাষ্ট্রমন্ত্রী হিসেবে দায়িত্ব পালনের পর, ২০১০ থেকে ২০১৫ সাল পর্যন্ত পঞ্জাবের রাজ্যপাল এবং চণ্ডীগড়ের প্রশাসক হিসেবে দায়িত্ব পালন করেছিলেন। ২০০৮ সালের ২৬/১১ মুম্বাই সন্ত্রাসী হামলার পর নিরাপত্তায় ত্রুটির জন্য গোটা দেশজুড়ে বিতর্ক তৈরি হয়। সমালোচনার ঝড় ওঠে তাঁকে ঘিরে। হামলার দুদিন পরে ২০০৮ সালের ৩০ নভেম্বর স্বরাষ্ট্রমন্ত্রীর পদ থেকে ইস্তফা দেন।

দেখুন আরও খবর-