গোপনে নেটওয়ার্ক লস্কর-ই-তৈইবার, চলছে প্রশিক্ষণ

ওয়েবডেস্ক- ধারাবাহিকভাবে সন্ত্রাস চালিয়ে যেতে বদ্ধ পরিকর! ক্রমশই উপস্থিতি প্রকাশ্যে আসছে। নেপথ্যে রয়েছে  ২৬/১১ মুম্বই (26/11 Mumbai) হামলার মাস্টার মাইন্ড হাফিজ সঈদ (Mastermind Hafiz Saeed) । সম্প্রতি তার ছেলে তালহার একটি ভিডিও ভাইরাল হয়েছে। সেখানে দেখা যাচ্ছে প্রায় মগজ ধোলাইয়ের একটি কারখানা খুলে বসেছে তারা। ছাত্র, থেকে যুব সমাজ, সাধারণ ঘরের মহিলা, স্কুল শিক্ষক, শ্রমিক সবাই রয়েছে এই সংগঠনের। তাদের শারীরিক কসরতের প্রশিক্ষণ দেওয়ার কাজ চলেছে।

নয়া উদ্যমে পাকিস্তান জুড়ে গোপনে তাদের নেটওয়ার্ক বিস্তার করছে লস্কর-ই-তৈইবা (Lashkar-e-Taiba) জঙ্গি সংগঠন।

পাকিস্তানি এই জঙ্গি সংগঠনটি পাকিস্তান মারকাজি মুসলিম লীগ (পিএমএমএল)-এর অধীনে কাজ করে। বাইরের লোকেদের কাছে এই জঙ্গি সংগঠনটির তথ্য সম্পূর্ণ অজানা।  পিএমএমএল এবং এর সহযোগী সংগঠনগুলির সোশ্যাল মিডিয়াতে মুসলিম স্টুডেন্ট লীগ, মুসলিম ইয়ুথ লীগ, মুসলিম উইমেন লীগ, মুসলিম গার্লস লীগ এবং মুসলিম কিডস প্রকাশ করে যে কীভাবে লস্কর তৃণমূল স্তরে একটি নেটওয়ার্ক তৈরি করছে। উপরে উপরে এই সংঠনের বক্তব্য বন্যা ত্রাণ, কুরআন তেলাওয়াত, প্রাথমিক চিকিৎসা প্রশিক্ষণ, দূষণ সচেতনতা পদযাত্রা এবং ইসলামিক আলোচনার মত কল্যাণমূলক কর্মসূচি পরিচালনা করে। যা সম্প্রদায়গুলিকে শিক্ষা দেওয়ার পাশাপাশি সমাজসেবার শিক্ষা দেয়।

কিন্তু ভিতরে ভিতরে চলছে জঙ্গি সংগঠনের শিক্ষা। শহর, কলেজ, এলাকা থেকে তারা  সংগঠনের সদস্য তৈরি করে, তার পর মগজ ধোলাই। প্রশিক্ষণের পরে এরাই ক্যাডার হিসেবে কাজ করছে।

আরও পড়ুন- ফের পাক হামলা আফগানিস্তানে

লস্কর-ই-তৈইবার রাজনৈতিক ফ্রন্ট হিসেবে স্বীকৃত, পিএমএমএল-এর নেতৃত্বে আছেন লস্কর-ই-তৈইবার ডেপুটি আমির তালহা সাঈদ, যিনি কাগজে কলমে সহ-সভাপতি হিসেবে দায়িত্ব পালন করেন। তালহা, সাইফুল্লাহ খালিদ, হাফিজ আব্দুল রউফ, ফয়সাল নাদিম, ফাইয়াজ আহমেদ, মুজমাইল ইকবাল, মুহাম্মদ হারিস দার এবং কারি মুহাম্মদ ইয়াকুব সহ ​​অনেক পিএমএল কর্মকর্তাকে মার্কিন যুক্তরাষ্ট্র, ভারত এবং অন্যান্য দেশ সন্ত্রাসী হিসেবে মনোনীত করেছে। পিএমএমএল পাকিস্তানের ২০২৪ সালের সাধারণ নির্বাচনে প্রতিদ্বন্দ্বিতা করেছিল কিন্তু আসন জিততে ব্যর্থ হয়েছিল

পাকিস্তানে লস্কর-ই-তৈইবার ক্রমবর্ধমান উপস্থিতি ভারতের জন্য উদ্বেগজনক। দিল্লি-ভিত্তিক মনোহর পারিকর ইনস্টিটিউট ফর ডিফেন্স স্টাডিজ অ্যান্ড অ্যানালাইসিসের গবেষণা ফেলো ডঃ স্মৃতি পট্টনায়েক তাঁর বিশ্লেষণে বলেছেন আরও সন্ত্রাসী হামলার জন্য বেশি লোক নিয়োগে মন দিয়েছে এই জঙ্গি সংগঠনটি।

দেখুন আরও খবর-